ઋત્વીકાએ કહ્યું કે કડી સર્વ વિદ્યાલય સંકુલની સીએમ પટેલ સ્કૂલના શિક્ષકોની મહેનત અને કિશોર સરના માર્ગદર્શનથી મને સફળતા મળી છે. તેણે દ્રઢતાપૂર્વક કહ્યું કે મારા માતા- પિતાનો સહયોગ અને આશીર્વાદથી હું અચુક ડોક્ટર બનીશ. આ વખતે ગણિતનું પેપર ખુબ અઘરૂ હોવાની વાતો સાંભળી હતી, પરંતુ રોજ ૮ કલાકની મહેનતના કારણે મને એકદમ સરળ લાગ્યુ હતું. જ્યારે ગાંધીનગરની સ્વામિનારાયણ હાઇસ્કૂલના વિદ્યાર્થી અનુજ પ્રકાશભાઇ બારોટ ૬૦૦માંથી ૫૮૫ માર્કસ મેળવી જિલ્લામાં પ્રથમ ક્રમે રહ્યો છે. તેણે કહ્યું કે મારી મોટી બહેન શિવાની એમબીબીએસ કરી રહી છે. મારે પણ ડોક્ટર બનવુ છે. ધોરણ-૧૦ની સફળતા પાછળ સરકારી શાળામાં શિક્ષિકા તરીકે ફરજ બજાવતી માતા પ્રિયાબેનનું માર્ગદર્શન અને શિક્ષક કિશોરસિંહ રાજપૂતની શિખવાડવાની સરળ પધ્ધતિ મારા માટે આશીર્વાદરૂપ બની છે.